Otvorenie ľadovej plochy 3.1.2016
Dňa 3.1.2016 o 13.30 hod. Občianske združenie Pomoc Perešu za pomoci členov a dobrovoľníkov odštartovalo svoju prvú akciu v roku 2016 pod názvom "Otvorenie ľadovej plochy v Pereši". Na veľké prekvapenie už v čase okolo 15.00 hod. bolo prítomných do 50 korčuliarov a návštevníkov vrátane detí. Záujem o korčuľovanie bol tak veľký, že niektorí rodičia len pár hodín pre otvorením klziska svojim deťom kupovali nové korčule.
Sľúbený "čajík zdarma" sa podával pre všetkých od 15.10 hod až do 17.10 hod., pre dospelých aj s rumom. Čerstvo uvarený čaj podával náš predseda Jozef Karabin spolu s p. Lorencom – obaja sa podieľali nielen pri varení čaju, ale aj pri výrobe ľadovej plochy na perešskom ihrisku.
O 20.00 hod. jeden z najmenších návštevníkov Miško Hulík spolu s predsedom združenia zametali ľadovú plochu od snehu, ktorý "vytvorili" korčuľami návštevníci klziska. Samozrejmosťou nového klziska je aj prevádzkový poriadok, ktorý je záväzný pre každého návštevníka klziska. Prosíme Vás o jeho dodržiavanie.
OZ Pomoc Perešu